burgasdotpro/wikipedia huggingface dataset:
Análny kolík

Análny kolík (anglicky: "Butt plug") je špeciálna erotická pomôcka používaná pri dráždení análneho otvoru. Je vyrábaný z rôznych materiálov (najčastejšie latex, silikón, neoprén) a jeho tvar pripomína vibrátor, alebo dildo. Líši sa splošteným zakončením, ktoré zamedzuje, aby kolík vnikol do konečníka. Ten totiž nie je na rozdiel od pošvy uzavretý a kolík by tak mohol putovať až do čriev. Existujú rôzne prevedenia, kedy môže byť análny kolík vibračný, nevibračný a nafukovací. Pri nafukovacom variante vedie z kolíka hadička, na ktorej konci je pumpička s reguláciou vzduchu. Nafúknutím tak môže dôjsť k výraznému zväčšeniu kolíka, ktoré zvyšuje sexuálny zážitok.
Patrick Baudry

Patrik Pierre Roger Baudry (* 6. marec 1946, Douala, Kamerun) je francúzsky astronaut, ktorý v roku 1985 letel v raketopláne a stal sa tak 172. človekom vo vesmíre. 
Životopis.
Vzdelanie získal vo Francúzsku, kde v roku 1969 ukončil štúdium na "École de l'Air". Potom v Spojenom kráľovstve absolvoval školu pre testovacích pilotov (ukončil ju v roku 1978). Dva roky bol letcom v Centre d'Essais en Vol, Brétigny-sur-Orge. V roku 1980 začal kozmonautický výcvik najskôr vo Francúzsku, potom v ZSSR. Po svojom lete v raketopláne sa vrátil do Francúzska ako pilot v Aérospatiale, Branche Avions a od roku 1995 v známej spoločnosti Airbus Industrie.
Let do vesmíru.
V júni 1985 sa zúčastnil piatej misie raketoplánu Discovery. Let trval 7 dní a posádka počas neho vypustila na obežnú dráhu Zeme tri družice: Morelos 1, Arabsat 1B a Telstar 3. Štart bol z rampy 39 vo Vesmírnom stredisku Johna F. Kennedyho. Sedemčlennej posádke velil kpt. Daniel Brandenstein, ďalej leteli John Creighton, Steven Ray Nagel, John Fabian, Shannon Lucidová, Patrick Baudry a princ Sultán Ál Saúd zo Saudskej Arábie. Raketoplán po splnenej misii pristál na základni Edwards v Kalifornii. 
Bibliografia.
O celom lete napísal vo svojej knihe "Dnes vychádza Slnko šestnásťkrát", ktorá vyšla koncom roka 1985 v Paríži.
Erotická pomôcka

Erotická pomôcka je predmet, ktorý sa zvyčajne používa pri masturbácií, na zintenzívnenie sexuálnych zážitkov a na zlepšenie a spestrenie sexuálneho života. Použitie pomôcky obvykle vedie k dosiahnutiu sexuálneho uspokojenia. 
Medzi erotické pomôcky patrí:
a iné.
UDP

UDP môže byť
Adelantado

Adelantado (špan.) bol titul úradníka v stredovekom Španielsku. V mierovom období bol predstaviteľom práva, počas vojny bol vojenským úradníkom. V 12. storočí počas reconquisty sa takto tituloval veliteľ a správca pohraničného územia. Najstarší známy adelentado bol menovaný v roku 1253 pri rekonquiste územia nazývaného "La Frontera" (Andalúzia). 
Conquistadori vykonávajúci tieto funkcie získali obvykle oprávnenie nespútaného vykorisťovania území za to, že spacifikovali dané územie v prospech španielskej koruny. Termín pochádza zo španielskeho "por adelantado": postupovať dopredu, ísť v čele. S touto definíciou je možné sa stretnúť v niekoľkých dokumentoch z 11. storočia z Kastílie a Navarry, ktoré však neobsahujú výklad ani rozsah povinností spojených so zastávaným úradom.
Adelantados reprezentovali kráľov Kastílie. Od čias panovania Ferdinanda III. až do XVII. storočia mali vo zverených provinciách prakticky neobmedzenú moc. Pedro Menéndez de Avilés, Adelantado de les Indias za Filipa II. bol pravdepodobne najschopnejším a najznámejším úradníkom toho typu. Alonso Fernández de Lugo slúžil ako adelantado na Kanárskych ostrovoch ku koncu XV. storočia. Iným známym držiteľom toho titulu bol brat Krištofa Kolumba, Bartolomeo, ktorý spravoval Hispaniolu počas bratovej neprítomnosti.
Existovali 3 typy:
V 14. storočí titul stratil svoj mocenský význam a zmenil sa na čestný.
Neskôr, v období španielskych koloniálnych výprav, conquisty a v XVI. i XVII. storočí, to bol titul najvyššieho úradníka (veliteľa conquistadorov) zastupujúceho španielskeho kráľa v kolónii (predchodcovia vicekráľov).
Majstrovstvá klubov FIFA 2005 – Finále

Na Majstrovstvách klubov FIFA 2005 sa konalo finále 18. decembra a stretli sa v ňom brazílsky klub São Paulo FC a anglický klub FC Liverpool. Hralo sa na štadióne v Jokohame. Jediný gól zápasu padol v 27. minúte a strelil ho Brazílčan Mineiro a poslal São Paulo FC do vedenia. FC Liverpool mal do konca zápasu zdrvujúcu prevahu. Celkovo vystrelili až 21-krát, z toho 8-krát na bránu a rozohrávali až 17 rohových kopoch a aj tak nedali ani jeden gól. A tak mohlo São Paulo FC oslavovať svoj prvý titul na tomto turnaji.
Hrad Rožmberk

Rožmberk je rozsiahly hradný komplex v Česku položený na ostrohu nad riekou Vltavou. 
Jeho pôvodná ranogotická časť z 13. storočia (tzv. "Horný hrad") po požiari v roku 1522 už nebola udržiavaná. Zachovala sa len kruhová veža "Jakobínka". Dnešné jadro hradu tvorí takzvaný "Dolný hrad", vystavaný v 30. rokoch 14. storočia ako zmenšenina dnešného krumlovského zámku. Neskôr bol prestavovaný, prvýkrát ešte v gotickom slohu, začiatkom 16. storočia renesančne, v 19. storočí opäť regotizovaný. V miestach pôvodného Horného hradu stojí tzv. "Nový zámek" - obytná budova z 19. storočia, verejnosti neprístupná. Slúži ako rekreačné stredisko Českej pošty.
Merano

Meran, taliansky Merano, (ladinskom dialekte "Maran", latinsky "Meranum") je mesto v Taliansku a po meste Bolzano druhé najväčšie mesto Južného Tirolska. Meran je kúpeľné mesto a leží v údolí Adige na rozhraní Ötztalských, Ortlerských a Sarntalských Álp. V Merane žije 36 tisíc obyvateľov.
Dejiny.
Pôvodne na tomto mieste býval rímsky vojenský tábor ležiaci na dôležitej križovatke obchodných a vojenských ciest do priesmykov Reschenpass a Brennerpass. Dnešné mesto bolo založené v 9. storočí. V 12. storočí tu bol založený hrad a od 19. storočia tu fungujú kúpele na liečbu pľúcnych chorôb. 
Kúpele.
Kúpele v Merane sa nachádzajú v krásnom prírodnom parku. K dispozícii tu sú studené minerálne, rádioaktívne, alebo fluoridové pramene vyvierajúce z hory San Vigilio. Liečia sa tu respiračné, srdcové a gynekologické ochorenia, zápaly a bolesti. Liečebné kúry zahŕňajú rôzne kúpele, bahno, inhalácie, masáže, saunu a solárium. 
Pamiatky.
V historickom centre sú dochované meštianske domy zo 14. storočia. Dominantou Merana je hrad "Castel Trautmannsdorf", v ktorom sa nachádza múzeum. Ďalšou zaujímavosťou je zámok "Catella Principesco", ktorý bol od 16. storočia letným sídlom cisára. Z cirkevných pamiatok je najvýznamnejšou gotická katedrála "San Nicolò".
Dildo

Dildo (z angl. "dildo") je sexuálna pomôcka v tvare umelého penisu, používaná predovšetkým na masturbáciu. Na rozdiel od vibrátora (=robertka) dildo nevibruje.
Dejiny.
Už v mladšom paleolite sa objavili artefakty podobné dnešnému tvaru, ktoré sa pravdepodobne používali pre sexuálne účely. Predpokladá sa, že niektoré tieto historické "pomôcky" sa používali na perforáciu mladých dievčat. Aj keď tieto názory boli niektorými archeológmi spochybňované. Najstarší známy umelý penis je 20 cm falus z prachovca spred 30 000 rokov, ktorý sa našiel v jaskyni neďaleko nemeckého mesta Ulm.
Prvé nálezy z lešteného kameňa sa odhadujú na obdobie 2 500 rokov pred Kr. V časoch starovekého Ríma sa objavujú zo slonoviny a vzácnych drevín. Vznik plastických hmôt priniesol prvé plastové dildá a v sedemdesiatych rokoch začal obrovský rozmach erotických pomôcok z latexu. Po ňom sa objavil silikón a nakoniec zlúčeniny silikónu ako napr. „Love Clon“ – veľmi podobný ľudskej pokožke. Veľmi obľúbené sú aj dildá z akrylátu a kryštalického skla.
Lodewijk van den Berg

Lodewijk van den Berg (* 24. marec 1932, Sluiskil, Holandsko – † 16. október 2022) bol americký astronaut holandského pôvodu, 167. človek vo vesmíre.
Životopis.
Prvé vysokoškolské štúdium so zameraním na chémiu absolvoval v rodnom Holandsku, bola to Technical University v Delfte. Absolvoval ju roku 1961 a ďalšie školy a zamestnania absolvoval v USA. Bolo to štúdium aplikovanej vedy na University of Delaware, ktorú ukončil v roku 1975 v titulom doktora PhD. Potom si našiel zamestnanie u EG &amp; G Corp kalifornskej Golete, kde tento vedec zostal osem rokov. Roku 1983 vstúpil do NASA, kde sa podrobil výcviku astronautov v Houstone a v roku 1985 absolvoval let do vesmíru. Po návrate z NASA odišiel k spoločnosti Constellation Technology Corp v Largo na Floride. Tu pôsobil do roku 2004, teda svojich 72 rokov. 
Let do vesmíru.
Zúčastnil sa sedemdňovej misie STS-51-B s raketoplánom Challenger na jar roku 1985. Sedemčlennú posádku tvorili: Robert Overmyer, Frederick D. Gregory, William Thornton, Norman Thagard, Don Lind, Taylor Wang a dr. Van den Berg. Štartovali z rampy 39 na Vesmírnom stredisku Johna F. Kennedyho. V raketopláne so sebou mali západonemecké laboratórium Spacelab 3 a v ňom okrem série prístrojov k vedeckým experimentom tiež niekoľko zvierat - opičky, potkany. Úspešný let (podľa katalógu COSPAR 1985-034A) bol zakončený pristátím na základni Edwards v Kalifornii.
Britská invázia

Britská invázia je výraz, ktorý opisuje prienik rock and rollových, bigbítových a popových hudobných umelcov zo Spojeného kráľovstva na predtým uzavretý hudobný trh Spojených štátov medzi rokmi 1964 – 1966.
U britskej mládeže začal byť koncom 50. rokov populárny rebelský spôsob života a hudobného prejavu amerických rock and rollových a bluesových hudobníkov, preto postupne začali kombinovať rôzne hudobné žánre, ktoré neskôr v roku 1962 splynuli do tzv. bítového boomu. Výsledkom bol hudobný štýl, ktorý bol známy pod názvom „"Merseybeat"“, alebo aj bigbít. Dňa 7. februára 1964 vysielala americká televízna stanica CBS vo svojom spravodajskom programe CBS Evening News s Walterom Cronkiteom správu o tom ako skupina The Beatles prišla na územie Spojených štátov. Túto správu korešpondent uviedol slovami: „The British Invasion this time goes by the code name "Beatlemania"“ („V tejto chvíli je britská invázia s kódovým označením "beatlemánia"“). Niekoľko dní potom sa skupina prezentovala v programe Ed Sullivan Show, po ktorom nasledovala "invázia" ich hitov v amerických rebríčkoch, ktorá pretrvala až do rozpadu skupiny v roku 1970. Dňa 4. apríla mala skupina The Beatles hity v najvyššej päťke rebríčku Billboard Hot 100. V nasledujúcich dvoch rokoch sa na vrcholy amerických rebríčkov dostali single ďalších hudobníkov z britských ostrovov ako boli napríklad Chad &amp; Jeremy, Peter and Gordon, The Animals, Manfred Mann, Petula Clark, Freddie and the Dreamers, Wayne Fontana and the Mindbenders, Herman’s Hermits, The Rolling Stones, The Troggs a Donovan. Do vlny britskej invázie 60. rokov sa dostali aj The Who, The Kinks, The Bee Gees, Cream a The Dave Clark Five. Súčasťou britskej invázie v Spojených štátoch boli aj vplyvy spôsobu obliekania, strihu vlasov správania a kultúry mládeže. Vzormi správania a obliekania sa stal aj film The Beatles, "A Hard Day’s Night", či ošatenie z butikov na londýnskej Carnaby Street. Anglicko sa v tejto dobe pre americké médiá stalo centrom sveta hudobného diania a odevnej kultúry mladých.
Freya

Freya je:
Freya (radar)

Freya bol prístroj raného vývoja radarovej techniky v Nemeckej ríši vyrábaný spoločnosťou Gema. Bol používaný pre systémy včasného varovania a k dispozícii bol už od začiatku druhej svetovej vojny. Počas nej bolo nainštalovaných viac ako 1 000 prístrojov. Krycie meno "Freya" získal podľa mena nordickej bohyne Freya, ktorej najcennejší majetok, náhrdelník Brisingamen strážil Heimdal so schopnosťou vidieť ďaleko aj v noci.
Technické parametre.
Radar "Freya" bolo pozemné mobilné zariadenie na kolesovom podvozku s rotujúcim anténnym systémom. Na začiatku mal dosah 121 km. Radar nedokázal určiť výšku lietadla.
Taktika.
Radary "Freya" používali stanice pozemného riadenia. Každá bunka s radarom mala pridelenú skupinu stíhacích lietadiel. Operátori zo zeme rádiovo navádzali stíhačov na zistený cieľ. Veľmi skoro sa začali radary "Freya" používať v kombináciami s presnými radarmi Würzburg. "Freya", ako prehľadový radar detegovala ciele, samotné navádzanie stíhačov zabezpečovali operátori radaru "Würzburg", ktorý dokázal zistiť aj výšku cieľa. Táto dvojica tvorila základ nemeckej radarovej obrany počas celej vojny.
Použitie.
Na jeseň roku 1939 mala Luftwaffe osem radarových staníc "Freya". Boli rozmiestnené na ostrovoch Helgoland (2x), Sylt (2x), Wangerooge (2x), Borkum a Norderney. Účinnosť nemeckej radarovej obrany pocítili briti už pri útoku 22 bombardérov Wellington 18. decembra 1939 na nemecké lode v Helgolandskej zátoke. Lietadlá nenašli žiaden cieľ, avšak boli zachytené radarom z ostrova Wangerooge, ešte vo vzdialenosti 113 km. To bol dostatočný čas na vyslanie nemeckých stíhačiek, ktoré dostihli formáciu na ceste späť a 12 z nich zostrelili.
Briti detegovali používanie radarov "Freya" až začiatkom roka 1941, keď si spojili letecké snímky objektu z francúzskeho Auderville a smeru pulzného signálu s frekvenciou 120 MHz, ktorý zachytili už predtým. Do konca októbra mali zmapované pozície 27 radarov. Zároveň zachytili signály s frekvenciou 570 MHz ("Würzburg"), ktorý zatiaľ nevedeli priradiť žiadnemu známemu zariadeniu. 
Protiopatrenia.
Prvým protiopatrením britskej strany bola zmena spôsobu príletu na cieľ. Slabosťou radarovej obrany bolo, že priestor rozdelila na jednotlivé segmenty, pričom v každom segmente mohol byť v nejakom časovom úseku navádzaný iba jeden nemecký stíhač. Zavedenie presnejšieho britského navigačného systému Gee umožnilo vytvárať tzv. prúd bombardérov. Všetky lietadlá leteli za sebou po rovnakej trase s malými odstupmi medzi sebou. Takto bol segment, ktorým lietadlá prilietali preťažený.
Neskôr, od roku 1942, sa pridalo aj rušenie pomocou systémov Moonshine a Mandrel.
Würzburg (rozlišovacia stránka)

Würzburg je:
Sedem (film)

Sedem (v origináli Se7en) je americký kriminálny film, ktorého režisérom bol David Fincher. 
Detektív William Somerset(herec Morgan Freeman) a detektív David Mills (herec Brad Pitt) vyšetrujú sériu brutálnych vrážd, ktoré sú motivované siedmimi hlavnými hriechmi. 
Rolu Sommerseta písal scenárista pre Williama Hurta, neskôr bol zvažovaný aj Al Pacino, ktorý sa ale rozhodol pre film "Vyšší záujem". Režisér mal na konte film "Votrelec 3" a k scenáru "Sedem" sa vyjadril ako o dokumente nehumánnosti. Spracovanie filmu skutočne ani tak nevysvetľuje prečo bola vražda spáchaná, ale ako bola prevedená.
Dej sa odohráva v neupresnenom meste, plnom hluku, smogu a neprestávajúceho dažďa. Dokreslovalo to násilnosť, surovosť deja, depresie a zlé nálady postáv. Tmavý vzhľad bol dosiahnutý aj pomocou tzv. "bleach bypass", ktorý prehlbuje tmavé odtiene, začo bol kameraman nominovaný na Academy Awards (nominácia filmu aj za strih).
Zápletka.
Somerset odchádza do výslužby a stretáva sa s novo nastupujúcim Millsom pri prípade vraždy, ktorá podľa staršieho určite nie je vhodná pre "nováčika". Sám odmieta ďalej pracovať na brutálnom prípade, ktorý je zrejme počiatkom série vrážd a nejasného uzatvorenia.
Mills sa drzo a hrubo vyjadruje ku všetkým udalostiam a situáciam, neustále odmieta pozíciu "nováčika". Somerset je typ detektíva, ktorý má rozhľad, skúsenosti, znalosť hraníc zákona. Vysvetlenie motívu vrážd, ktoré spájajú hriechy : , , , , , a hľadá aj v Danteho "Božskej komédii" (zoradené podľa výskytu v deji).
Roberta Lynn Bondarová

Roberta Lynn Bondarová (* 4. december 1945, Sault Ste. Marie) je lekárka a prvá astronautka z Kanady. 
Životopis.
Po strednej škole nastúpila na University of Guelph v Kanade, odbor zoológia a poľnohospodárstvo. Úspešne ju ukončila v roku 1968. Potom pokračovala v trojročnom postgraduálnom štúdiu na University of Western Ontario v odbore experimentálnej patológie a neurológie. Potom nasledovala ďalšia vysoká škola University of Toronto. Tu zakončila získaním titulu PhD v roku 1974 a v štúdiu pokračovala na McMaster University v Kanade. Tu ukončila vzdelávanie ako všestranná lekárka v roku 1977. Na posledne menovanej škole pracovala v rokoch 1982 – 1983 ako asistujúca profesorka pre odbor neurológia. 
V roku 1983 sa zapojila na deväť rokov do NRCC/Kanada a od roku 1989 do výcvikového strediska astronautov NASA. V roku 1992 letela do vesmíru ako 18. žena a 264. človek z našej planéty. Strávila tam osem dní. Po absolvovaní letu z NASA v roku 1992 odišla. 
Let raketoplán.
V januári 1992 odštartoval z Floridy raketoplán Discovery na svoj 14. let. Na jeho palube bolo sedem astronautov: Ronald Grab, Stephen Oswald, Norman Thagard, David Hilmers, William Readdy, Ulf Merbold a Roberta Bondarová. Táto zostava vedcov na obežnej dráhe oživila laboratóriá Spacelab a Biorack a venovala sa rôznym pokusom. Bondarová (z modrého tímu) o. i. v skleníku skúmala semenáčiky ovsa. Pristáli na základni Edwards v Kalifornii po ôsmich dňoch letu.
Venera-7

Venera-7 () bola sovietska sonda programu Venera, ktorý sa zaoberá výskumom Venuše. Keď pristála na povrchu Venuše, stala sa prvou sondou vyrobenou človekom, ktorá úspešne pristála na inej planéte a zaslala informácie naspäť na Zem.
Do atmosféry Venuše vstúpila 15. decembra 1970 a na planéte pristála o 05:34:10 UTC v ten istý deň. Pristála na súradniciach 5° J, 351° V.
Z kabíny sa vysunula anténa a signál sa na Zem vracal po dobu 35 minút. Po pristátí vysielala po dobu 23 minút veľmi slabý signál, pravdepodobne kvôli zapadnutiu kabíny pričom anténa nebola presne nasmerovaná smerom k Zemi.
Umelá vagína

Umelá vagína (angl. "fleshlight" alebo "fleshjack") je zariadenie, ktorého účelom je simulovať samičí pohlavný orgán (vagínu). Pre dosiahnutie tohto efektu sú na jeho výrobu používané mäkké, lubrikované a niekedy zahrievané materiály. Môže byť vytvorená na lekárske výskumné účely, pre chov zvierat alebo ako erotická pomôcka.
Veterinárne použitie.
Umelé vagíny sú využívané farmármi pri umelej inseminácií hospodárskych zvierat. Sú navrhnuté na odoberanie ejakulátu a napodobňujú niektoré, alebo všetky anatomické prvky a správanie zvieracej vagíny. Existuje niekoľko typov týchto zariadení, ale všeobecne sú používané trubice s vnútornou mäkkou sterilnou vložkou a vonkajším tvrdým obalom. Pre lepšie výsledky môžu byť steny trubice duté a naplnené teplou vodou, aby napodobnili prirodzenú telovú teplotu a môžu obsahovať filter na odoberanie ejakulátu.
Erotická pomôcka.
Umelá vagína, ktorá je vyrobená na sexuálnu stimuláciu, je prakticky erotickou pomôckou na masturbáciu. Je navrhnutá tak, aby simulovala vnem sexuálneho styku. Existuje veľa typov. Často obsahujú vibračnú časť, ktorá zvyšuje realistickosť. Podľa ceny produktu sa potom odvíjajú ďalšie charakteristické rysy, ako napríklad panenstvo, ochlpenie, pysky, materiál, z ktorého je pomôcka vyrobená, tvar (existujú umelé vagíny, ktorú sú kópiou známych pornoherečiek), atď. Niektoré umelé vagíny sú multifunkčné a obsahujú taktiež análny otvor, pre análny sex. Niekedy sa tejto erotickej pomôcky hovorí „masturbátor“.
Kosmos-482

Kosmos-482 bola sovietska sonda, ktorá odštartovala 31. marca 1972, 04:02:33 UTC smerom k Venuši. Sonda bola neúspešná, pretože sa jej nepodarilo opustiť obežnú dráhu Zeme.
Od roku 1962 sa názov "Kosmos" dával sovietskym vesmírnym sondám, ktoré ostali na obežnej dráhe Zeme aj napriek tomu, aký bol ich pôvodný cieľ. Označenie tejto misie ako plánovanej planetárnej sondy je založené na evidencii od sovietskych a nesovietskych zdrojov a historických dokumentov. Typické sovietske planetárne misie boli pôvodne vynášané na parkovaciu orbitu okolo Zeme ako odpaľovacie platformy s raketovým motorom a pripojenou sondou. Sondy boli potom odpálené proti ich cieľom so zapáleným motorom po dobu približne 4 minúty. Ak motor zlyhal alebo úplne nedohorel, sondy boli ponechané na obežnej dráhe Zeme a označené ako "Kosmos".
Kosmos-482 odštartoval 31. marca 1972 pomocou SL-6/A-2-e odpaľovacieho zariadenia štyri dni po atmosférickej sonde Venera-8 a pravdepodobne mal podobný dizajn a plán misie. Po dosiahnutí zemskej parkovacej orbity sa sonda pokúsila o štart smerom k Venuši. Roztrhla sa na štyri časti, dve ostali na nízkej obežnej dráhe Zeme a do 48 hodín sa zrútili na juh Nového Zélandu (známe ako "Incident Ashburtonských gulí"), zvyšné dva kusy sa dostali na 210 x vyššiu obežnú dráhu. Predpokladá sa, že sonda ostala na eliptickej obežnej dráhe Zeme z dôvodu poruchy spôsobenej zážihom motorov, ktoré nedosiahli dostatočnú rýchlosť pre štart k Venuši.
O 01:00 ráno 3. apríla 1972 štyri žeravé 13,6 kg vážiace gule z titánovej zliatiny spadli na Nový Zéland v oblasti Ashburton v okruhu 16 km. Pri havárii nebol nikto zranený.
Podľa vesmírneho práva, vesmírny odpad má byť navrátený jeho vlastníkovi, ale ZSSR odmietol vlastníctvo tohto satelitu. Tým pádom vlatníctvo získal farmár, na ktorého pôdu sonda spadla. Kosmos-482 bol preskúmaný vedcami z Nového Zélandu, kde sa zistilo, že skutočne pochádza zo Sovietskeho Zväzu, kvôli výrobným prvkom a pokročilému spôsobu zvárania titánu. Vedci prišli k záveru, že išlo o natlakované teleso používané v odpaľovacích raketách satelitov alebo vesmírnych lodí, ktoré sa rozpadlo v atmosfére.
NSSDC ID: 1972-023A 
NORAD ID: 05919
Charles Eldon Brady

Charles Eldon Brady Jr. (* 12. august 1951, Pinehurst, Severná Karolína, USA - † 23. júl 2006, Orcas Island, Washington) bol americký astronaut, ktorý sa dostal do vesmíru na palube raketoplánu Columbia.
Životopis.
Vyštudoval North Moore High School, Robbins, Severná Karolína a v tom istom roku 1969 nastúpil na univerzitu v Severnej Karolíne (" University of North Carolina at Chapel Hill") na štúdium medicíny. V rokoch 1971-1975 pokračoval v štúdiách na "Duke University", Durham, Severná Karolína. V rokoch 1999-2000 absolvoval ročné štúdium biológie na "University of Tennessee". Medzitým vystriedal celý rad zamestnávateľov, absolvoval letecký výcvik a v roku 1992 sa zapojil v NASA do výcvikového strediska astronautov. Štyri roky potom absolvoval let do vesmíru, v roku 2002 z NASA odišiel. Bol ženatý s Cathy Ann, rodenou Schererovou, neskôr sa s ňou rozviedol. Našiel si družku Susan Osenovou a mali spolu v roku 2002 syna Charlesa. Používal prezývku Chuck. V roku 2006 vo svojich 54 rokoch zomrel zrejme vlastnou rukou z nejasných príčin.
Let do vesmíru.
V júni 1996 bol na palube raketoplánu Columbia pri misii STS-78. Pre Columbiu to bol 20. let, pre neho prvý (a posledný). Stal sa tak 348. človekom vo vesmíre a strávil tam 16 dní. rampy 39 na Vesmírnom stredisku Johna F. Kennedyho. Veliteľom lode bol Terence T. Henricks, v sedemčlennej posádke boli ďalej Kewin R. Kregel, Richard M. Linnehan, Susan J. Helmsová, všetci z USA, ďalej Jean-Jacques Favière z Francúzska a Robert B. Thirsk z Kanady. Na palube mali laboratórium Spacelab a vykonávali experimenty rôzneho zamerania.
Pasiphae

Pasiphae môže byť:
Georgio Babulic

Juraj „Georgio“ Babulic (* 3. apríl 1975, Myjava) je slovenský bubeník, hudobný skladateľ a textár. Je spoluzakladateľom skupiny Gladiator, v ktorej hrá a tvorí piesne. 
Diskografia so skupinou Gladiator.
LP.
Štúdiové:
Koncertné:
Výberové:
Neoficiálne:
František Borgia

Svätý František Borgia, vl. menom Francisco de Borja y Aragon, (* 28. október 1510, Gandia, Španielsko – † 30. september 1572, Rím, v) bol španielsky jezuitský duchovný, jeden z najvýznamnejších predstaviteľov tohto rádu.
Životopis.
Pochádzal z rodiny miestneho vojvodu. Vysoké spoločenské postavenie mu okrem toho zaisťoval i fakt, že bol pravnukom pápeža Alexandra VI. a aragónskeho kráľa Ferdinanda II. Príslušnosť k rodu Borgia, ktorý i keď neoplýval veľmi dobrou povesťou, mu zaistila dobré spoločenské postavenie a vzťahy. Vďaka nim, po skončení štúdií, bol ako osemnásťročný prijatý na cisárskom dvore Karola V., ktorý ho menoval katalánskym vicekráľom. Františkovu sľubnú kariéru prerušila otcova smrť. Ujal sa otcových pozíciív roku 1543 sa stal vojvodom z Gandie. O tri roky ho postihla i osobná tragédia; v roku 1546 mu zomrela manželka Eleonora de Castro, ktorá mu zanechala osem detí.
Táto životná rana ho primäla k zmene životnej orientácie. Vzdal sa majetkov i vojvodského titulu v prospech najstaršieho syna (súčasne materiálne zabezpečil i ostatné deti) a vstúpil do jezuitského rádu. V roku 1551 bol vysvätený za kňaza a stal sa zástupcom rádu pre Španielsko a Portugalsko. V tejto funkcii sa podieľal na zakladaní rádových kolégií a kláštorov. V roku 1561 ho povolali do Ríma a o štyri roky neskôr bol menovaný v poradí tretím generálom jezuitského rádu. Tu sa naplno prejavila jeho zanietenosť pre duchovné veci. V Ríme pomáhal založiť a riadiť Rímske kolégium, zriadil novú cirkevnú provinciu v Poľsku, nové kolégiá vo Francúzsku, pomáhal organizovať misijné cesty na novoobjavené územia Južnej a Severnej Ameriky. V čase morových epidémií pomáhal chudobným (duchovne i finančne).
Ocenením jeho pastoračnej činnosti bola účasť na pastierskej ceste pápeža Pia V. v roku 1571 po viacerých európskych krajinách. Krátko po návrate z cesty však na následky vyčerpania zomrel.
Pápež Urban VIII. ho 23. novembra 1624 vyhlásil za blahoslaveného a pápež Klement X. 20. júna 1671 za svätého. Jeho telesné pozostatky boli uložené v kostole jezuitského profesného domu v Madride, kde ich však v roku 1931 revolucionári spálili spolu s kostolom.
Roy Dunbard Bridges

Roy Dunbard Bridges, Jr (* 19. júl 1943, Atlanta, Georgia, USA) je americký kozmonaut, ktorý absolvoval v roku 1985 let v raketopláne Challenger a tým sa stal 174. človekom vo vesmíre. Bol tiež riaditeľom Kennedyho vesmírneho strediska a tiež Langley Research Center americkej NASA. 
Životopis.
Stal sa vojakom z povolania. Vysokoškolské vzdelanie získal na United States Air Force Academy a Purdue University, školy ukončil s doktorským titulom roku 2001. V tímu astronautov bol už od roku 1980, prešiel výcvikom, v roku 1985 absolvoval aj svoj let. Ešte budúci rok sa pripravoval na misiu STS-61-F, po havárii Challengeru však bol let zrušený. 
Znova sa vrátil do NASA v roku 1997, pracoval na myse Canaveral ako riaditeľ Kennedyho vesmírneho strediska v rokoch 1997-2003. Získal hodnosť generála. Potom odišiel do spoločnosti ASA-Langley Space Research Center v Hampton (Virgínia), ktorá je napojená na NASA. Aj tu bol riaditeľom. 
Let do vesmíru.
V lete roku 1985 odštartoval z Floridy raketoplán Challenger na svoj ôsmy let. Na palube bola táto posádka: Charles Fullerton, plukovník Roy Bridges, Karl Henize, Franklin Musgrave, Anthony England, Loren Acton a John-David Bartoe. So sebou o. i. viezli Spacelab 2. Aj napriek niekoľkým technickým problémom bol plán experimentov splnený a sedemdňová misia tak bola zakončená pristátím na základni Edwards v Kalifornii úspešne.
Santa Fe (Argentína)

Santa Fe de la Vera Cruz (často skrátene nazývané ako Santa Fe) je mesto na severovýchode Argentíny v rovnomennej provincii (Santa Fe). Hoci nie je najväčším mestom tejto provincie (tým je Rosario), je jej hlavným mestom. Súčasne je sídlom departmentu La Capital. Nachádza sa v blízkosti sútoku riek Paraná a Salado. Pri sčítaní ľudu v roku 2010 malo mesto 391 164 obyvateľov. V metropolitnej oblasti Santa Fe žije v súčasnosti približne 531 300 ľudí.
Mesto bolo založené v roku 1573. Santa Fe je ekonomickým centrom regiónu a je známe pre bohatý kultúrny život. Významným pre regionálnu ekonomiku je tiež miestny riečny prístav.
Jay Clark Buckey

Jay Clark Buckey (* 6. jún 1956, New York, New York, USA) je americký lekár, kozmonaut a politik, ktorý bol raz na palube raketoplánu vo vesmíre. 
Životopis.
Po základnej a strednej škole absolvoval vysokoškolské štúdium na Cornell University v Ilhaca (štát New York). Doktorát medicíny získal v roku 1981. Potom nastúpil na ročnú prax do nemocnice New York Hospital, Westchester. Odtiaľ sa dostal na školu v Dallase na Dallas Soutwestern Medical School, kde pôsobil do roku 1995, teda 14 rokov. V období rokov 1995-1996 pracoval v Lebanone na Dartmouth-Hitchcock Medical Center v štáte New Hampshire. V roku 1996 odišiel do Houstonu, kde sa zúčastnil kozmonautického výcviku v NASA. V roku 1998 absolvoval let do vesmíru, po ktorom sa vrátil do Lebanonu ako riaditeľ fakulty a zostal tu do roku 2004. V roku 2008 kandidoval v senátorských voľbách za demokratickú stranu v New Hampshire. Je ženatý, jeho manželka Sarah sa za slobodna volala Mastersová. 
Let do vesmíru.
V roku 1998 sa zúčastnil pätnásťdennej misie STS-90 na palube raketoplánu Columbia a stal sa tak 377. kozmonautom. Misia bola katalogizovaná v COSPAR pod označením 1998-022A. Sedemčlenná posádka sa venovala práci v laboratóriu Neurolab, čo bola upravená verzia Spacelab pre potreby lekárov. Misia bola úspešná. Štart aj cieľ bol na Floride, na kozmodróme Cape Canaveral Air Force Station.
Charles Camarda

Charles Joseph Camarda (* 8. máj 1952, Queens, New York, USA) je americký astronaut, ktorý absolvoval v roku 2005 jeden let v raketopláne Discovery. 
Životopis.
Stredoškolské vzdelanie ukončil roku 1970 na Archbishop Molloy High School, Jamaica, NY, potom pokračoval v štúdiu na Polytechnic University of New York. Po absolvovaní školy v roku 1974 prestúpil na George Washington University, kde štúdium ukončil v roku 1980. Doktorský titul získal v roku 1990 na Virginia Polytechnic Institute and State University. 
Roku 1996 býval vo Virginia Beach a bol slobodný. Toho roku sa dostal do NASA do Langley Research Center v Hamptone a čoskoro potom absolvoval dvojročný výcvik v Houstone (Johnson Space Center). 
Po svojom letu do vesmíru roku 2005 (mal vtedy 53 rokov) v NASA ostal ako jeden z vedúcich pracovníkov, bol aj v riadiacom stredisku pri komunikácii s inými expedíciami. 
Let do vesmíru.
Raketoplán Discovery štartoval na svoj 31. let v lete 2005 z rampy 39 na Vesmírnom stredisku Johna F. Kennedyho. Bolo to po dvojročnej prestávke spôsobenej haváriou raketoplánu Columbia prvý let raketoplánu. V posádke boli: Eileen Collinsová, James Kelly, Sóiči Noguči, Stephen Robinson, Andrew Thomas, Wendy Lawrenceová a letový špecialista Charles Camarda. 
Cieľom misie bolo overiť všetky konštrukčné novinky, ktoré majú za cieľ zlepšiť bezpečnosť letu, a tiež dopraviť zásoby, ďalšie zariadenia a doplnky na orbitálnú stanicu ISS. Let bol úspešný, posádka absolvovala kvôli splneniu úloh tri výstupy do vesmíru. Misia bola zakončená na základni Edwards v Kalifornii. 
Charles J. Camarda je registrovaný ako 436. človek vo vesmíre s 13 dňami stráveným v kozme. Misia STS-114 bola katalogizovaná v COSPAR pod číslom 2005-026A.
Duane Gene Carey

Duane Gene "Digger" Carey (* 30. apríl 1957, Saint Paul, Minnesota, USA) je vojenský letec a bývalý astronaut NASA, ktorý absolvoval v roku 2002 let v raketopláne Columbia. 
Životopis.
Stredoškolské vzdelanie získal v rodnom meste na Highland Park High School, potom v rokoch 1975-1982 absolvoval vysokoškolské štúdium na University of Minnesota v odbore letectvo a mechanika. V roku 1996 sa oženil s Cheryl Ann, rodenou Tobritzhoferovou a stal sa armádnym testovacím pilotom na základni Edwards v Kalifornii. Ten istý rok bol zaradený do výcvikového strediska NASA v Houstone. Po ukončení výcviku bol roku 1998 zaradený do tímu astronautov a o šesť rokov do vesmíru letel. Dva roky po pristátí z NASA odišiel naspäť na leteckú základňu Edwards. Používa prezývku Digger. 
Let do vesmíru.
Stal sa členom sedemčlennej posádky raketoplánu Columbia pri jeho opravnej misii k Hubbleovmu ďalekohľadu. Spolu s ním na jar roku 2002 leteli: Scott Altman, John Grunsfeld, Nancy Jane Currie, Richard Linnehan, James Newman a James Massimino. Počas desaťdenného letu vykonali niekoľko opráv a vylepšení na Zem obiehajúcom Hubbleovom ďalekohľade. 
Carey je registrovaný ako 410. človek vo vesmíre s 10 dňami strávenými v kozme. Misia STS-109 bola katalogizovaná v COSPAR pod číslom 2002-010A.
Rad (vyznamenanie)

Rad je štátne civilné alebo vojenské vyznamenanie, udeľované obvykle pri významných príležitostiach osobnostiam a organizáciám za ich činnosť.
Udelenie radu je spojené s právom nosiť verejne znak ocenenia. Tradícia udeľovania vyznamenaní je veľmi stará. V minulosti udeľoval vyznamenania väčšinou panovník, dnes udeľujú vyznamenania tiež prezidenti republiky. Už v starom Ríme existovali veľké pripínacie medaily - faléry. V stredoveku sa začali udeľovať rytierske rady.
Za statočnosť v boji sa vyznamenanie udeľuje vojakom aj civilistom. Rad má obvykle niekoľko stupňov. Niektoré rady sú len zapožičané a po smrti vyznamenaného sa musia vrátiť.
Vyznamenania majú rôzne názvy:
Majstrovstvá klubov FIFA 2000

Majstrovstvá klubov FIFA 2000 bol premiérový ročník majstrovstiev klubov FIFA, ktorý sa uskutočnil v Brazílii. Turnaj začal 5. januára a skončil 14. januára. Víťazom sa stal brazílsky klub Corinthians, keď vo finále porazil brazílsky klub Vasco da Gama 0 - 0, 4-3 na penalty. Rozhodujúcu penaltu strelil v štvrtej sérii Brazílčan Edu. Najlepším strelcom turnaja sa stali s 3 gólmi Brazílčan Romário a Francúz Nicolas Anelka. Najužitočnejší hráč sa stal Brazílčan Edílson. Zápas o tretie miesto vyhral mexický klub Necaxa.
Jonava

Jonava je stará litovská metropola na brehu rieky Neris, severozápadne od Kaunasu. Je 9. najväčším mestom v Litve s približne 29 000 obyvateľmi. Mesto bolo založené v roku 1740 a v roku 1864 získalo mestské práva.
Laserová dióda

Laserová dióda je luminiscenčná dióda, u ktorej dochádza nad určitou prúdovou hustotou prevažne k stimulovanej rekombinácii nosičov náboja, doprevádzanej emisiou žiarenia, pričom s hustotou prúdu sa zväčšuje koherentná časť rekombinačného žiarenia. K tomuto deju dochádza pri priechode priepustného prúdu priechodom PN.
Laserová dióda.
Opis.
Na prípravu polovodičového laseru sa používa mnoho materiálov(polovodivých/polovodičových zlúčenín), z ktorých prevažujú zliatiny typu Ga(As1-xPx), Cd(SxS1-x) GaAs, InP a ďalšie. V monokryštáli daného materiálu s vodivosťou typu N a s veľkou koncentráciou prímesí, sa difúznou technológiou vytvorí vrstva P. Z tejto štruktúry sa potom pripraví hranol. Jeho steny rovnobežné s prechodom PN sa opatria ohmickým kontaktom, pre prívod prúdu. Čelné plochy, ktorými vychádza generované žiarenia, sú presne zabrúsené, vyleštené na vysoký lesk a dostatočne opticky rovnobežné. Zostávajúce bočné steny sa opracúvajú hrubo, aby cez ne nevychádzalo generované žiarenie. Laserová dióda sa pri malých priepustných prúdoch chová ako elektroluminiscenčná dióda. Prahová hodnota prúdu laserovej diódy, pri teplote polovodiča 27 °C je asi 105A/cm2. Pri takej prúdovej hustote je nevyhnutné PN prechod intenzívne chladiť. Tento druh polovodičového laseru je vyrábaný a využívaný najčastejšie. Jeho účinnosť premeny dodávanej energie na svetelnú je značná a dosahuje bežne až 50 percent. Pri chladení tekutým dusíkom (−196 °C) z neho možno vyťažiť až 3W žiarivého výkonu, pri impulzovom režime až 100 W, špičkove až 300 W. Možno ho budiť:
Vlastnosti.
Polovodičové lasery majú veľmi malé rozmery – dĺžku približne len 0,1 mm. Pretože je aktívna oblasť veľmi úzka (okolo jedného mikrometra), je divergencia (rozptyl) vychádzajúceho lúča veľmi veľká a je nutné zväzok kolimovať do rovnobežného smeru vhodnou šošovkou. Spektrálne a iné vlastnosti závisia od druhu použitého polovodičového materiálu a spôsobu prevedenia PN-prechodu. Priame budenie elektrickým prúdom prináša výhodu v jednoduchosti modulácie laserového zväzku.
Využitie.
Nachádzajú široké možnosti použitia, napr. pri konštrukcii číslicových zariadení s rýchlosťou 109 operácií za sekundu a v logických obvodoch s operačnou rýchlosťou 109 až 1013 operácií za sekundu.
Majstrovstvá klubov FIFA 2000 – Finále

Na Majstrovstvách klubov FIFA 2000 sa konalo finále 14. januára a stretli sa v ňom brazílske kluby Vasco da Gama a Corinthians. Hralo sa na štadióne v Rio de Janeiro. Priebeh zápasu bol dosť vyrovnaný ale ani jeden klub nevedel streliť gól. Tak prišlo predĺženie ale ani tam nebadol gól a prišiel na rad penaltový rozstrel. Po prvých dvoch sériách bol stav 2-2, v tretej sérii nepremenil svoj pokus Brazílčan Gilberto a tak mal Corinthians výhodu. Ale v piatej sérii nedal Brazílčan Marcelinho a tak dostal Vasco da Gama možnosť a výhru ale Brazílčan Edmundo nedal a tak prehrali zápas až na penaltový roztrel. A tak mohol Corinthians oslavovať titul na tomto turnaji.
Mig 21

Mig 21 je česká hudobná skupina. Jej členmi sú Jiří Macháček, Pavel Hrdlička, Jan Hladík, Tomáš Polák a Adam Stivín.
V roku 2008 sprevádzala skupinu MIG21 na turné dychová kapela LELEK orchestra. DVD so záznamom tohto turné bolo sa júli 2009 distribuovalo v papierovom obale v sieti novinových stánkov.
Jadranka Kosorová

Jadranka Kosorová, (* 1. júl 1953, Pakrac) je chorvátska politička, spisovateľka. 
Od 6. júla 2009 bola predsedníčka vlády, po náhlom odchode jej predchodcu Iva Sanadera. Od roku 1995 je členkou stredo-pravicovej strany Hrvatska Demokratska Zajednica (chorvátska skratka HDZ), od 4. júla 2009 je jej predsedníčkou.
Život.
Jadranka Kosorová, základnú dochádzku dokončila v Lipiku. Študovala právo na vysokej škole v Záhrebe, kde začala pracovať ako žurnalistka od roku 1972 korešpondent "Večernji listu" a Rádia Záhreb. V roku 1971 bola jej kniha poézie "Koraci" publikovaná v Pakrackej pobočke Matice chorvátskej. 
Počas Chorvátskej vojny za nezávislosť pracovala ako žurnalistka v rádiu, kde sa venovala problémom utečencov a invalidných vojenských veteránov. Krátko bola korešpondentkou britského BBC. Získala ceny od chorvátskej novinárskej asociácie Hrvatsko novinarsko društvo a Európskeho spoločenstva za jej humanitne orientovanú prácu.
Do roku 2008 vydala štyri knihy, z toho dve poézie a dve súvisiace so spomínanou vojnou. Má syna Lovra.
Politická činnosť.
Kandidatúra na prezidenta.
Jadranka Kosorová kandidovala v prezidentských voľbách v roku 2005, v prvom kole skončila druhá s 20 % hlasov, získala až 60 % hlasov zahraničných Chorvátov. Keďže žiaden kandidát nezískal nadpolovičnú väčšinu, konalo sa druhé kolo. Vyhral Stjepan Mesić, ktorý mal v prvom kole 49 % hlasov.
Premiérka.
Keď 1. júla 2009, dovtedajší chorvátsky premiér Ivo Sanader nečakane odstúpil, navrhoval Kosorovú, jeho dlhoročnú pravú ruku, do funkcie predsedníčky vlády s mandátom zostaviť novú vládu. Chorvátsky parlament vyslovil dôveru jej novej vláde už v pondelok 6. júla 2009, stala sa tak prvou ženou na poste premiéra. Získala 83 hlasov zo 153-členského parlamentu, 44 hlasov bolo proti. Kosorovej príhovor v Chorvátskej televízii bol o politickom pláne šetrenia peňazí, ale nie za cenu "„zmien platov alebo dôchodkov“".
Po parlamentných voľbách v novembri 2011 Kosorová a HDZ odchádza do opozície. Vládnou sa stáva opäť SDP s predsedom a ďalším premiérom Zoran Milanović.
Zličín (stanica pražského metra)

Zličín je dlhodobo koncová stanica metra v Prahe na linke B. Nachádza sa v katastrálnom území Zličín v hĺbke 7,2 m pod povrchom. Bola otvorená 11. novembra 1994.
Charakteristika stanice.
Stanica je dlhodobo koncová, leží v nadmorskej výške 380 m. n. m., a je tak najvyššie položenou stanicou metra v Prahe. Za stanicou sa nachádza depo metra, ktoré bolo dokončené v roku 1994 a v roku 2003 boli dobudované ďalšie dve haly. Za stanicou sa nachádza aj jedna koľaj umožňujúca obrat vlakov. Obklad stanice tvoria štylizované tehly a sklo. Stanica má jeden výstup po pevnom schodišti a jeden vestibul. Na povrchu sa nachádzajú stanovištia prímestskej a mestskej dopravy. Stanica je naviazaná na nákupné centrá Avion, Metropole a záchytné parkovisko.
Tvorenie slov

Tvorenie slov alebo slovotvorba je tvorenie nových slov z alebo podľa vzoru už existujúcich slov, teda tvorenie slov jedným z týchto postupov (tzv. slovotvorné postupy):
Náuka o tvorení slov sa nazýva derivatológia alebo tvorenie slov alebo slovotvorba alebo staršie kmeňoslovie.
Tvorenie slov je jeden z najdôležitejších spôsobov obohacovania slovnej zásoby.
Benzonitril

Benzonitril (benzenkarbonitril; C7H5N) je nitril kyseliny benzoovej, ktorý sa používa v organickej syntéze a taktiež ako rozpúšťadlo. Táto organická zlúčenina je bezfarebná so sladkou mandľovou arómou a je horľavá.
Benzonitril objavil v roku 1844 nemecký chemik Hermann von Fehling.
Diskografia Michaela Jacksona

Toto je diskografia amerického speváka Michaela Jacksona.
Kompilačné albumy.
Kompletný zoznam nahrávok najväčších hitov 
Videoklipy.
Niektoré videoklipy boli i parodované, napr. Weird Al Yankovicom ("Bad" ako "Fat"; "Beat it" ako "Eat it").
Billy Joel

William Martin "Billy" Joel (* 9. máj 1949, Bronx, New York, USA) je americký rockový hudobník, spevák a hudobný skladateľ. 
Jeho prvým hitom bola pieseň „Piano Man“, z roku 1973. Podľa údajov RIAA, je Billy Joel šiestym najpredávanejším hudobným umelcom v Spojených štátoch. Joel mal v USA v 70., 80. a 90. rokoch piesne, ktoré sa dostali do Top 10 a 33 jeho skladieb sa dostalo do Top 40, je nositeľom piatich cien Grammy a na celom svete predal viac ako 150 miliónov hudobných albumov. V roku 1992 bol Billy Joel uvedený do "Songwriter's Hall of Fame", v roku 1999 do "Rokenrolovej siene slávy" a v roku 2006 do "Long Island Music Hall of Fame". 
S nahrávaním skladieb pop music Billy Joel oficiálne skončil v roku 1993, no niekoľkokrát sa zúčastnil koncertných vystúpení (napríklad od roku 1994 až do mája 2003 s Eltonom Johnom). V roku 2001 Joel vydal album s nahrávkami klasických klavírnych kompozícií s názvom "Fantasies &amp; Delusions". Po trojročnej prestávke sa Joel v roku 2006 vydal na koncertné turné po viacerých svetových hlavných mestách. V roku 2007 skomponoval a vydal na singli skladbu „All My Life“, ktorú venoval svojej tretej manželke, Katie Lee Joel. V marci 2009 absolvoval Billy Joel spolu s Eltonom Johnom prvé vystúpenie po šiestich rokoch s názvom "Face to Face", ktorého pokračovanie by malo príležitostne nasledovať po svetových mestách v najbližších dvoch rokoch.
Stephen Cole Kleene

Stephen Cole Kleene (* 5. január 1909, Hartford, Connecticut, USA – † 25. január 1994, Madison, Wisconsin) bol americký matematik a informatik, ktorý svojou prácou pomohol položiť základy teoretickej informatiky.
Spolu s Alonzom Churchom (ktorého bol Kleene študentom), ako aj s Alanom Turingom, Emilom Postom, či Kurtom Gödelom je považovaný za zakladateľa odvetvia matematickej logiky, tzv. teórie rekurzívnych funkcií, obzvlášť významná je jeho práca v teórii vypočítateľnosti. Je po ňom pomenovaných viacero matematických konceptov, napr. Kleeneho hierarchia, Kleeneho algebra, či Kleeneho hviezdička (tiež nazývaná iterácia alebo Kleeneho uzáver) a s ňou úzko súvisiace Kleeneho plus (kladná iterácia). Taktiež vynašiel regulárne výrazy a spolu s Alonzom Churchom aj lambda kalkul. Jeho meno nesú aj Kleeneho s-m-n veta a Kleeneho-Rosserov paradox. Bol tiež priekopníkom intuicionizmu.
Správna výslovnosť mena Kleene je /ˈkleɪniː/ (ako anglické „clay-knee“), nie /ˈkliːniː/ alebo /ˈkliːn/. Jeho syn, Ken Kleene pri tejto príležitosti napísal: "„Pokiaľ je mi známe, táto výslovnosť je nesprávna vo všetkých existujúcich jazykoch. Podľa mňa túto novátorskú výslovnosť vynašiel môj otec.“"
Životopis.
Kleene sa narodil v roku 1909, v Hartforde, Connecticut. Študoval na Amherst College (Amherst, Massachusetts, USA), kde v roku 1930 získal titul bakalára, neskôr na Princetonskej univerzite, kde v roku 1934 získal aj doktorát (PhD). Jeho dizertačnú prácu s názvom "A Theory of Positive Integers in Formal Logic (Teória prirodzených čísel vo formálnej logike)" viedol ako školiteľ Alonzo Church. V tridsiatych rokoch pomohol k rozvoju lambda kalkulu, ktorý vynašiel Church, takou mierou, že dnes býva považovaný aj za jeho spoluzakladateľa. V roku 1935 začal pracovať na katedre matematiky Wisconsinsko-Madisonskej univerzity, kde strávil väčšinu svojho profesionálneho života. Počas Druhej svetovej vojny pôsobil v americkej armáde.
Kleeneho výuka na Wisconsinsko-Madisonskej univerzite v oblasti matematickej logiky vyústila v troch knihách: "Introduction to Metamathematics (Úvod do metamatematiky)" (1952), "The Foundations of Intuitionistic Mathematics (Základy intuicionistickej matematiky)" (1965; spolu s Richardom Eugeneom Vesleym) a "Mathematical Logic (Matematická logika)" (1967). V prvej z týchto kníh Kleene uverejnil významný alternatívny dôkaz Gödelovych viet o neúplnosti a druhá je považovaná za klasický americký titul o intuicionistickej logike.
Kleene mal so svojou manželkou Nancy Elliottovou štyri deti. Po celý život sa venoval rodinnej farme v Maine. Venoval sa tiež horolezectvu a kanoistike, zaujímal sa o prírodu a životné prostredie, bol aktívnym ochrancom prírody.
Manley Lanier Carter

Manley Lanier Carter (* 15. august 1947, Macon, Georgia, USA - † 5. apríl 1991, Brunswick, Georgia) bol americký astronaut, ktorý sa zúčastnil jedného letu raketoplánom Discovery.
Životopis.
Používal prezývku Sonny. Absolvoval vysokoškolské štúdium na Emory University, odbory chémia a medicína. V tíme NASA bol od roku 1984 až do svojej smrti. Po svojom lete bol ešte nominovaný do posádky Discovery STS-42. Zomrel vo svojich 43 rokoch pri havárii malého dopravného lietadla EMB-120 blízkosti Brunswicku. In-memoriam bol povýšený do hodnosti kapitána. 
Let do vesmíru.
Na jeseň roku 1989, kedy mal Carter 42 rokov, dostal sa do vesmíru na palube raketoplánu Discovery. Misia STS-33 bola vojenského charakteru a preto podliehala utajeniu. Letel spolu s astronautmi: Frederick Gregory, John Blaha, Franklin Musgrave a Kathryn Thorntonová. So sebou viezli špionážnu družicu typu Magnum a jej urýchľovaciu raketu IUS. Krátko po zaujatí pozície na obežnej dráhe okolo našej planéty ju vypustili. Jej ovládanie prevzala hneď potom armáda. Raketoplán odštartoval z rampy 39 na Vesmírnom stredisku Johna F. Kennedyho, pristál po piatich letových dňoch na základni Edwards v Kalifornii. 
Sonny Carter je registrovaný ako 221. človek vo vesmíre s 5 dňami strávenými v kozme. Misia STS-33 bola katalogizovaná v COSPAR pod číslom 1989-090A.
M!ssundaztood

M!ssundaztood je druhý štúdiový album americkej speváčky P!nk, vydaný 20. novembra 2001.
Pink sa na albume odklonila od svojho doterajšieho hudobného prejavu a do jeho tvorby sa výraznejšie kreatívne zapojila. Oslovila vokalistku zoskupenia 4 Non Blondes Lindu Perry, ktorá skladala a produkovala album s Dallasom Austinom a Scotom Storchom.
Hlavný singel „Get The Party Started“ sa dostal do Americkej Top 5 a dokonca sa stal číslom jedna v Austrálii. V roku 2002 vyhral cenu MTV za "Najlepšie ženské video" a "Najlepšie tanečné video". Ďalšie single tohto albumu „Don't Let Me Get Me“, „Just Like a Pill“ a „Family Portrait“ boli tiež veľmi úspešné. Posledný zmienený sa stal „hymnou“ detí, ktorých rodičia sa rozviedli. 
"M!ssundaztood" získal zlaté a platinové ocenenie vo viac než dvadsiatich krajinách sveta, s ročným predajom 16 miliónov kópií. Bol to druhý najpredávanejší album v Británii za rok 2002. Piesne „M!ssundaztood“ a „Get the party started“ získali nomináciu na cenu Grammy za rok 2003 v kategóriách "Najlepší popový album" a "Najlepšie popové ženské spevácke vystúpenie".
Estádio do Maracanã

Estádio do Maracanã (ofic. Estádio Jornalista Mário Filho) alebo známy aj pod názvom Maracanã je štadión v meste Rio de Janeiro. Je to najväčší štadión v Brazílii a 22. na svete. Bol postavený na príležitosť majstrovstiev sveta vo futbale v roku 1950. Konali sa tu aj Majstrovstvá sveta vo futbale 2014, a hlavne finále. Po postavení štadióna bola kapacita 210 000 miest, ale postupne sa kapacita znižovala na terajších 88 992 miest, z bezpečnostných dôvodov. Hrávajú tu štyri kluby: Botafogo, Flamengo, Fluminense a Vasco da Gama. 
MS vo futbale 1950.
Na Majstrovstvách sveta 1950 sa tu odohralo 8 zápasov. V skupine 1 sa odohrali 2 zápasy, v skupine 2 3 zápasy, vo finálovom kole 2 zápasy a finále. Priemerne prišlo na jeden zápas 104 619 fanúšikov z celkových 836 954. Najviac v histórii štadióna prišlo až na finále 199 954 divákov, v zápase medzi domácimi Brazílčanmi a neskoršími majstrami sveta Uruguajčanmi.
Copa América 1989.
Na Copa América 1989 sa tu odohralo 6 zápasov, všetky vo finálovom kole. Priemerne prišlo na jeden zápas 100 704 divákov z celkových 604 224. Titul získali domáci Brazílčania keď v rozhodujúcom zápase porazili Argentínu 1:0. Na ten zápas sa prišlo pozrieť 148 224 divákov.
Majstrovstvá klubov FIFA 2000.
Na premiérových Majstrovstvách klubov FIFA sa na tomto štadióne odohralo 8 zápasov. Celá skupina B a zápas o tretie miesto a finále, v ktorom hral domáci klub tohto štadióna Vasco da Gama. Tento zápas však prehral až na penalty proti klubu taktiež z Brazílie Corinthians.
Kmeňoslovie

Kmeňoslovie môže byť:
Slovotvorná štruktúra slova

Slovotvorná štruktúra slova je štruktúra slova ako výsledok uplatnenia slovotvornej analýzy na slovotvorne motivované slovo. Jej opakom je morfematická štruktúra slova. 
Slovotvorná štruktúra je zásadne binárna - t. j. má dve časti, a to slovotvorný základ a slovotvorný formant.
Slovotvorný základ

Slovotvorný základ je tá časť odvodeného slova, ktorá je totožná s tvaroslovným základom a je nositeľom lexikálneho významu. Napr. "škol"-a, "dĺž"-ka, od-"včera", "troj"-ica, "skák"-ať;
Slovotvorný formant

Slovotvorný formant môže byť: